kardosdrur/scandi-wiki huggingface dataset:
Forsvarets Koncernfælles Informatiktjeneste

Forsvarets Koncernfælles Informatiktjeneste, forkortet FKIT er det tidligere navn for en værnsfælles niveau III myndighed underlagt Forsvarsministeriets Materiel- og Indkøbsstyrelse. Organisationen hedder nu Kapacitetsansvarlig Koncern IT, forkortet KAKI.

Tjenesten har til opgave at servicere og vedligeholde Forsvarets IT-udstyr.

Opgaver 
FKIT servicerer cirka 21.000 computere og cirka 17.000 brugere. Dette inkluderer IT-infrastrukturen, hardware og software vedligeholdelse og reparation hos alle danske militære installationer, både nationalt og internationalt. Derudover kommer vedligeholdelsen af det SAP-baserede DeMars (Dansk Forsvars Management- og Ressourcestyringssystem), som er et  ERP-system.

Organisation 
FKIT er opdelt i otte afdelinger:
 Stabsafdelingen (STA)
 Planer, Policy og Projekter (PPP)
 Infrastruktur og Applikationer (INF)
 Kommunikation og klassificerede systemer (KOM)
 Ressource- og udliciteringsstyring (RES)

 Serviceafdelingen (SER)
 DeMars udvikling (DU)
 DeMars vedligehold (DV)

Referencer 

Danmarks militær
Etableret i 2006
Karl Vilhelm Nielsen

Karl Vilhelm Nielsen (født 19. oktober 1944 i Terndrup, opvokset i Aalborg) er formand for og medstifter af Dansk Handicap Idræts-Forbund, samt medstifter af idrætsforeningen Lavia Århus. Han blev ramt af polio nogle måneder efter sin fødsel.

Uddannelse og erhvervskarriere 
Han har realeksamen fra Vejgaard Østre Skole i 1962 og studentereksamen fra Aalborghus Statsgymnasium tre år senere. I 1974 bestod han en juridisk embedseksamen fra Aarhus Universitet.

Han blev formand for Dansk Handicap Idræts-Forbund i 1980 efter at have siddet i bestyrelsen i seks år, heraf de seneste fire år som næstformand. Han er desuden konsulent og chef for administrationen i Danmarks Psoriasis Forening, direktør for PTU - Landsforeningen af Polio-, Trafik- og Ulykkesskadede fra 1985 til 1993 og formand for foreningen Servicehunde Til Handicappede siden 1998. Han har også siddet i byrådet i Ballerup Kommune mellem 2005 og 2013, valgt for Venstre (i begyndelsen som suppleant).

Han var også medstifter af Handicapidrættens Videnscenter, som han var formand for frem til 2002. Han var næstformand for De Samvirkende Invalideorganisationer (nu Danske Handicaporganisationer) mellem 1990 og 2000 og medlem af den Internationale Paralympiske Komité fra 2005 til 2009.

Sportskarriere 
Han har spillet 60 kampe på landsholdet i kørestolsbasketball, som han var med til at indføre i Dannmark, og ti kampe på landsholdet i kørestolsrugby. Han har også vundet en bronzemedalje i bordtennis for hold. Han deltog desuden ved de Paralympiske lege i 1976, 1980 og 1984. I 1980 gennemførte han som den første dansker et maratonløb i kørestol, nemlig Copenhagen Marathon.

Referencer 

Foreningsformænd fra Danmark
Kommunalpolitikere fra Danmark
Kommunalbestyrelsesmedlemmer fra Venstre
Personer i Kraks Blå Bog
Operation Auguststorm

Operation Auguststorm (, ; ) var et sovjetisk angreb på Japan i slutfasen af 2. verdenskrig, der indledtes den 9. august 1945 med Den Røde Hærs befrielse af det japanske besatte Manchukuo.

Hele operationen omfattede det nærliggende Mengjiang, såvel som det nordlige Korea, det sydlige Sakhalin og øgruppen Kurilerne. Under Jaltakonferencen havde Sovjetunionen godtaget allierede planer om at afslutte landets neutralitetspagt med Japan og angribe landet ikke senere end tre måneder efter, at krigen var afsluttet i Europa.

Invasionen startede ved daggry den 9. august 1945, nøjagtig tre måneder efter,at Tyskland havde kapituleret. Samme dag kastede USA den anden atombombe ned over den japanske by Nagasaki, et angreb som ikke var koordineret med sovjetledelsen. Japan bestemte sig for at kapitulere før dimensionerne af det sovjetiske angreb var kendt. Havde krigen fortsat, havde Sovjetunionen planer om at invadere Hokkaido før de vestallierede invaderede Honshū.

Litteratur 

 Vilnis Sipols: Sovjetunionens diplomati under Anden Verdenskrig; Sputnik, 1985;  (dansk udgave ved Finn Larsen)

2. verdenskrig
Auguststorm
Auguststorm
Carl Vilhelm Nielsen

Carl Vilhelm Nielsen (født 19. november 1890 i Slagelse, død 18. april 1961 i København) var en autodidakt dansk billedhugger. Han lavede især tegninger og modeller af dyrene i Zoologisk Have, men lavede også figurer, buster og skulpturer. Han lavede blandt andet en buste af sin mor.

Værker 
 Kvindehoved, 1935
 Mandshoved 1936
 Svømmepige, 1940
 Giraf, 1940
 Kamel, 1947
 Afrikansk elefant, 1956
 Pingvin, 1956
 Malajbjørn, 1956
 Løveunge, 1956
 Tyr, 1958
 Træskonæb, 1960
 Liggende mankefår, 1960
 Giraf, 1961

Referencer 

Billedhuggere fra Danmark
Personer fra Slagelse
Traktaten i San Francisco

Traktaten i San Francisco, fredsaftalen med Japan mellem de allierede og Japan, blev officielt undertegnet af 48 nationer den 8. september 1951 i San Francisco, Californien. Den er derfor også kendt som San Francisco-traktaten. Den gjaldt fra 28. april 1952.

Aftalen afsluttede formelt 2. verdenskrig og afviklede Japans position som en asiatisk politisk stormagt. Aftalen havde omfattende indhold fra FN-pagten og menneskerettighedserklæringen, for at gøre rede for de allieredes mål for traktaten, og lagde Japans skæbne i det internationale samfunds hænder.

Fredsaftaler
Japan under 2. verdenskrig
Nordhastedt

Nordhastedt er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Kommunen er beliggende centralt i landkreisen, sydøst for Heide. Den ligger i det bakkede landskab Heide-Itzehoer Geest, hvor laveste punkt i moseområdet er 0,2 moh. og det højeste 67 moh. I kommunen ligger naturschutzgebietet Fieler Moor.

Motorvejen A23 og jernbanen Neumünster–Heide går gennem kommunen.

I kommunen ligger ud over Nordhastedt, landsbyerne Fiel, Osterwohld og Westerwohld samt bebyggelserne Lübschen, Nordhastedterfeld og Riese. Den ligger ved udkanten af Riesewohld, der er den største skov i Dithmarschen. I Westerwohld var der indtil 1840 et teglværk.

Nabokommuner 
Nabokommuner er (med uret fra nordvest) byen Heide og kommunerne Gaushorn, Schrum, Arkebek, Odderade og Sarzbüttel, byen Meldorf smt kommunen Hemmingstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Valørmaleri

Valørmaleri eller tonemaleri er en malestil med kun få farver i forskellige valører i modsætning til det koloristisk anlagte maleri, hvor farvernes toneværdi udnyttes.

En repræsentant i 1600-tallet for denne malemåde er Jan van Goyen. Hans studier af lys og luft blev senere inspirationskilde for impressionisterne i 1800-tallet.

Galleri

Se også
 Sfumato
 Kolorisme

Referencer

Eksterne henvisninger
 Om Jan van Goyens Strandbillede , Nivaagaards Malerisamling, Nivaagaard.dk

Maleri
Kunstens teknikker
Ginger Baker

Peter Edward "Ginger" Baker (født 19. august 1939 i Lewisham, London, død 6. oktober 2019) var en britisk trommeslager.

Han er formentlig mest kendt som trommeslager i musikgruppen Cream, som blev dannet i 1966 og blev opløst igen i 1968. De andre medlemmer var Jack Bruce og Eric Clapton. Han har herudover spillet med Blind Faith og Ginger Baker's Air Force og har udgivet flere soloalbum. 

Da Cream delte sig i 1968, blev Ginger Baker opfordret til at slutte sig til Blind Faith, der dannede året efter. Dette var ikke sådan en succesrig satsning, og efter dens bortgang sammensatte Baker sit eget udstyr, Ginger Baker's Air Force, i 1970. Ting gik ikke for godt for Baker efter det bandets bortgang.

Tidligere medlemmer af Gun og Three Man Army, brødrene Paul og Adrian Gurvitz ledte efter en ny vej fremad efter tidlige succeser, så de gik sammen med Baker i 1974. I deres første år indspillede de et live og et studioalbum, der fulgte med to flere studioalbum, Elysian Encounter og Hearts On Fire. Imidlertid førte deres manager til, at bandet blev brudt sammen i 1976. [behov for citation] I 2003 blev der udgivet et samle album, Flying In And Out Of Stardom, inklusive fire nye live-sange.

Solodiskografi 
Album
 1970 Free Kings
 1971 Pop History
 1972 Stratavarious
 1972 Live
 1977 Eleven Sides of Baker
 1983 From Humble Oranges
 1986 Horses & Trees
 1989 No Material
 1990 Middle Passage
 1992 Unseen Rain
 1994 Going Back Home
 1995 Ginger Baker's Energy 1996 Falling off the Roof 1999 Coward of the County (med James Carter)
 2001 African Force 2006 African Force: Palanquin's Pole
 2010 Offen Bach 1970
 2010 Live In Milan 1980
 2010 No Material Live In Munich Germany 1987
 2011 Live in Munich, Germany 1987
 2011 Live At The Jazz Cafe 2009
 2011 Live In Berlin 1978
 2011 Live In London 2009
 2011 Live In Milan
 2011 Live In Milan 1981
 2011 Live in Munich, Germany 1972

Eksterne henvisninger 

 

Trommeslagere fra England
Ole Bornemann (redaktør)

Ole Bornemann (født 25. juli 1928 i København, død 12. oktober 2010 i Frankrig) var en dansk krimiforfatter og restauratør og gift med Birgitte Reimer.

Han modtog Det Danske Kriminalakademis debutantpris 2001.

Bibliografi 
 Det sidste vidne (2000)
 Den døde taler (2001)
 Hans sidste rolle (2003)
 Mord uden motiv (2005).

Eksterne henvisninger 
  på Den Store Danske
 

Krimiforfattere fra Danmark
Abbiategrasso

Abietegrasso er en kommune og by i provinsen Milano i regionen Lombardiet i Italien. Byen ligger i dalen ved Po-floden omkring 22 km fra Milano og 38 km fra Pavia.

Historie 
Byen kan dateres tilbage til romerriget. Navnet indikerer at det var en del af territoriet kendt som den frugtbar dal: et dokument fra 1304 refererer til Habiate qui dicitur Grasso, en titel der langsomt blev ændre til Abbiategrasso.

Abbiategrasso modtog en ærestitel som by ved kongeligt dekret d. 31. marts 1932.

Kultur 
Castello Visconteo er et slot opført i 1382 af Gian Galeazzo Visconti oven på et forsvarsværk fra 1200-tallet. Det blev udbygget og dekoreret af Filippo Maria Visconti efter 1438. Det har et firkantet grundplan med firkantede tårne og interiøret har freskoer fra renæssance. det centrale rum har desuden en porticus.

Basilica di Santa Maria Nuova blev bygget i 1388 for at fejre fødslen af Gian Galeazzo Viscontis søn. Der blev tilføjet en søjlegang og ufærdig facade i 1497, hvis søjler tilskrives Donato Bramante.

Derudover findes der kirken Chiesa di San Bernardino fra 1600-tallet, og Casa Albini der blev bygget til en rig borger i 1500-tallet.

Venskabsbyer 
Abbiategrasso er venskabsby med følgende byer:
  Ellwangen, Tyskland
  Langres, Frankrig

Notable bysbørn 
 Christian Abbiati, fodboldspiller
 Franco Moschino, modedesigner
 Giuseppina Tuissi, partisan under 2. verdenskrig
 Marco Villa, cykelrytter

Referencer

Eksterne henvisninger 

 Official site 

Byer i Lombardiet
Doris Hart

Doris Hart (20. juni 1925 - 28. maj 2015) var en amerikansk tennisspiller, der fra slutningen af 1940'erne til midten af 1950'erne var en af de allerbedste spillere i verden. Således vandt hun i perioden 1947-55 seks grand slam-titler i damesingle, fjorten i damedouble og femten i mixed double. Hun var den første spiller, der opnåede at vinde alle tre titler i samtlige fire grand slam-turneringer (Wimbledon Championships, French Open, Australian Open og US Open), hvilket kun to spillere siden har gentaget (Margaret Court og Martina Navratilova). Blandt de mange store præstationer var hendes sejre i alle tre rækker i Wimbledon i 1951, i de franske mesterskaber i 1952 samt i de amerikanske mesterskaber i 1954. Hun var rangeret som verdens bedste kvindelige spiller i 1951.

Hart afsluttede sin aktive karriere efter de amerikanske mesterskaber i 1955 for at blive tennistræner. Hun blev optaget i International Tennis Hall of Fame i 1969.

Eksterne henvisninger 
 Wimbledon - Doris Hart, the 'Boxed Set' Grand Slam champion (2. juni 2015)  
 International Tennis Hall of Fame - Doris Hart  
 

Tennisspillere fra USA
Minetegneserier

Minetegneserier er en omfattende tegneseriedatabase, hvor hensigten er at registrere alle tegneserier, der er udgivet i de tre skandinaviske lande. Registreringen sker med oplysninger om udgave, oplag, ISBN, årstal, forfattere og tegnere, indholdsoversigt osv., og der vises billede af forside og bagside.

Minetegneserier startede som en rent norsk database, men foråret 2014 blev den udvidet til at omfatte de tre skandinaviske lande.

I februar 2023 var omkring 63 000 norske, 31 000 danske og 44 000 svenske tegneserier registreret på Minetegneserier.

Eksterne links 
 minetegneserier.no

Tegneserier
Databaser
Paula von Preradović

Paula Preradović (født 12. oktober 1887 i Wien, død 25. maj 1951 i Wien), professionelt kendt som Paula von Preradović eller Paula Molden, var en østrigsk forfatter og digter.

Hun var barnebarn af den kroatiske digter Petar Preradović, som var af serbisk oprindelse. Hun blev født i Wien, men familien flyttede i 1889 til Pula i Istrien. Hun blev i 1916 gift med journalisten Ernst Molden, med hvem hun fik sønnerne Otto Molden og Fritz Molden. Preradović døde i Wien og er begravet på Zentralfriedhof.

Hun skrev i 1947 teksten til Østrigs nationalsang, "Land der Berge, Land am Strome".

Værker 
 Poesi
 Dalmatinische Sonette, 1933
 Lob Gottes im Gebirge, 1936
 Ritter, Tod und Teufel, 1946
 Prosa
 Pave und Pero, 1940
 Königslegende, 1950
 Die Versuchung des Columba, 1951
 Wiener Chronik, 1945, hendes dagbogsberetning, som først blev offentliggjort i 1995

Referencer 
 

Kvindelige forfattere i det 20. århundrede
Skønlitterære forfattere fra Østrig
Aserbajdsjan ved sommer-OL 2008

Aserbajdsjan deltog i Sommer-OL 2008 i Beijing, som blev arrangeret i perioden 8. august til 24. august 2008.

Medaljer

Lande ved sommer-OL 2008
2008
Aserbajdsjan ved sommer-OL 2004

Aserbajdsjan deltog i Sommer-OL 2004 i Athen, som blev arrangeret i perioden 13. august til 29. august 2004.

Medaljer

Lande ved sommer-OL 2004
2004
Aserbajdsjan ved sommer-OL 2000

Aserbajdsjan deltog i Sommer-OL 2000 i Sydney, som blev arrangeret i perioden 15. september til 1. oktober 2000.

Medaljer

Lande ved sommer-OL 2000
2000
Aserbajdsjan ved sommer-OL 1996

Aserbajdsjan deltog i Sommer-OL 1996 i Atlanta, som blev arrangeret i perioden 19. juli til 4. august 1996.

Medaljer

Medaljevinderne 

Lande ved sommer-OL 1996
1996
Ostrohe

Ostrohe er en by og kommune i det nordlige Tyskland, beliggende i Amt Kirchspielslandgemeinde Heider Umland i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Et fremherskende landskabselement i Ostrohe er den degenererede lavmose Osterohe-Suderholmer Moor. Ud over Ostrohe ligger i kommunen Grundhof og Kringelkrug.

Nabokommuner 
Nabokommuner er (med uret fra nordøst) kommunerne Norderheistedt og Süderheistedt, byen Heide og kommunen Weddingstedt (alle i Kreis Dithmarschen).

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Aserbajdsjan ved vinter-OL 2014

Aserbajdsjan deltog i Vinter-OL 2014 i Sotji, som blev arrangeret i perioden 7. februar til 23. februar 2014.

Medaljer

Lande ved vinter-OL 2014
2014
Aserbajdsjan ved vinter-OL 2010

Aserbajdsjan deltog i Vinter-OL 2010 i Vancouver, som blev arrangeret i perioden 12. februar til 28. februar 2010.

Medaljer

Lande ved vinter-OL 2010
2010
Aserbajdsjan ved vinter-OL 2006

Aserbajdsjan deltog i Vinter-OL 2006 i Torino, som blev arrangeret i perioden 10. februar til 26. februar 2006.

Medaljer

Lande ved vinter-OL 2006
2006
John Gideon Millingen

John Gideon Millingen (født 8 september 1782 i London, død 1862 sammesteds) var en engelsk læge. Han var bror til James Millingen.

Millingen gjorde sig kendt i England både som læge og frugtbar belletristisk forfatter.

Bibliografi 

 The Bee-hive (1818)
 Ladies at Home, or Gentlemen, We Can Do Without You (1819)
 The Illustrious Stranger, or Married and Buried (1827)
 Who'll Lend Me a Wife? (1834)
 The Miser's Daughter (1835)
 Borrowed Feathers (1836)
 Sketches of Ancient and Modern Boulogne (1826)
 Adventures of an Irish Gentleman, 3 bind (1830)
 Stories of Torres Vedras, 3 bind (1839) 
 The History of Duelling (1841)
 Recollections of Republican France from 1790 to 1801 (1848)

Kilder 

 

Læger fra England
Forfattere fra England
Engelsksprogede forfattere
Briter i 1700-tallet
Briter i 1800-tallet
Personer fra London
Aserbajdsjan ved vinter-OL 2002

Aserbajdsjan deltog i Vinter-OL 2002 i Salt Lake City, som blev arrangeret i perioden 8. februar til 24. februar 2002.

Medaljer

Lande ved vinter-OL 2002
2002
Julius Millingen

Julius Michael Millingen (født 19. juli 1800 i London, død 30. november 1878 i Konstantinopel) var en engelsk læge. Han var søn af James Millingen.

Millingen, der var oldgransker og forfatter som faderen, gik ung til Grækenland, hvor han var sammen med Lord Byron i dennes sidste tid. Millingen var livlæge hos 5 af de sidste sultaner.

Kilder 

 

Arkæologer fra England
Læger fra England
Faglitterære forfattere fra England
Engelsksprogede forfattere
Briter i 1800-tallet
Personer fra London
Aserbajdsjan ved vinter-OL 1998

Aserbajdsjan deltog i Vinter-OL 1998 i Nagano, som blev arrangeret i perioden 7. februar til 22. februar 1998.

Medaljer

Lande ved vinter-OL 1998
1998
Morten Heiberg

Morten Heiberg kan henvise til flere personer:

 Morten Heiberg (historiker) - en dansk historiker
 Morten Heiberg (kok) - en dansk kok
Arne Velschow-Rasmussen

Arne Velschow-Rasmussen (30. maj 1905 i København - 2. januar 1970 i København), var en dansk tennisspiller medlem af B.93 og senere HIK.

Velschow-Rasmussen vandt i 1925 det danske mesterskaber i indendørs herredouble med Povl Henriksen og udendørs 1946 med Einer Ulrich 1946. Han spillede i 1946 en kamp på det danske Davis Cuphold.

Kilder 

Tennisspillere fra Danmark
Danskere i 1900-tallet
Tennisspillere fra HIK Tennis
Lisa Gram Andersen

Lisa Gram Andersen (født Granholm, 22. oktober 1919 - 5. januar 2014) var en en dansk tennisspiller medlem af HIK Tennis og aktiv i årene 1936-1962.

Lisa Gram Andersen vandt sit første junior-DM i tennis som 16-årig, og vandt siden 42 Danmarksmesterskaber, hvoraf de 20 var i damedouble med makkeren Vera Johansen.
Hun var også en spiller af international kaliber med deltagelse i blandt andet skandinaviske mesterskaber og US Open, ligesom hun flere gange deltog i Wimbledon.

Noter

Eksterne henvisninger 

Tennisspillere fra Danmark
Kvindelige sportsudøvere
Tennisspillere fra HIK Tennis
Morten Heiberg (kok)

Morten Heiberg er en dansk kok, der især er kendt for sit arbejde med desserter og is. Han er uddannet kok på Mogenstrup Kro, har siden været ansat som hofkok, og i 2003 etablerede han virksomheden Dessertcirkus. Han har skrevet 14 kogebøger (især på dessertområdet) og 2 af dem er udkommet i Japan. Dessertcirkus fremstiller en lang række højkvalitets fødevarer, herunder kager, is, marmelade, saft og bolsjer.

Kilder

Eksterne henvisninger 
 Morten Heibergs hjemmeside 

Kokke fra Danmark
Mikel Landa

Mikel Landa Meana (født 13. december 1989 i Murgia) er en spansk landevejscykelrytter, som kører for World-Tour holdet . Hans gennembrud kom i Giro d'Italia 2015 hvor han vandt to etaper og sluttede som nr. 3.

Han har tidligere kørt for det spanske hold Euskaltel-Euskadi, men da det blev opløst ved slutningen af 2013-sæsonen, skrev han under med Astana. Landa fik sit gennembrud i 2015, hvor han vandt en etape i Baskerlandet rundt, og han har siden vundet etaper i Vuelta a España og Giro d'Italia samt været samlet vinder i Vuelta a Burgos, og i 2017 var han en værdifuld hjælperytter for Chris Froome i dennes sejr i Tour de France, hvor Landa selv blev nummer fire, blot ét sekund fra tredjepladsen.

Karriere

Tidlige karriere 
Landa er født i Murgia, i Baskerlandet i nordspanien, som mange andre baskiske cykelryttere startede han sin karriere hos Orbea Continental, som fungerer som udviklingshold for Euskaltel-Euskadi, som han rykkede til i 2011. Efter tre år ved Euskatel-Euskadi skiftede Landa til Astana i 2014.

Astana (2014-2015) 
Landa vandt en etape ved Giro del Trentino før han kørte 2014 Giro d'Italia som hjælperytter for Fabio Aru. Her hjalp han til Arus 2.plads. 

I 2015, angreb Landa i et udbrud på den sidste stigning hvor han vandt den femte etape af Baskerlandet Rundt.

Noter 

Mandlige cykelryttere fra Spanien
Agence bibliographique de l'enseignement supérieur

Agence bibliographique de l'enseignement supérieur (forkortet ABES) () er en fransk institution, grundlagt i 1994, der står i spidsen for at oprette, vedligeholde og udvikle bibliotekskataloget SUDOC for de franske universitetsbiblioteker. ABES ligger i Montpellier.

Eksterne henvisninger 
 ABES' hjemmeside

Biblioteker i Frankrig
Montpellier
Etableret i 1994
Milly Vagn Nielsen

Milly Vagn Nielsen, født Svanberg 18. marts 1921 - 25. november 2009, var en en dansk tennisspiller medlem af B.93 og senere  HIK Tennis.

Milly Vagn Nielsen vandt 21 Danmarksmesterskaber.

Milly Vagn Nielsen blev begravet fra den dansk kirke i London.

Noter

Eksterne henvisninger 

Tennisspillere fra Danmark
Kvindelige sportsudøvere
Tennisspillere fra HIK Tennis
Anna Karenina-princippet

Anna Karenina-princippet (AKP) er et princip, som beskriver det forhold, at alle betingelser skal være opfyldt, før videnskabelig succes kan opnås. Svigter bare én af disse betingelser, så er forskningen ikke succesfuld.

Navnet bag princippet stammer fra Lev Tolstojs bog Anna Karenina. Bogen begynder med sætningen:

"Alle lykkelige familier ligner hinanden; men den ulykkelige familie er altid på sin egen måde ulykkelig."

Pointen med citatet er, at skal en familie gå op i en højere enhed, kræver det en stor mængde succesfulde faktorer. Fejler bare én af disse, vil familiens glæde være uopnåelig.

Noter 

Videnskabelig metode
Principper